open-index/open-wikipedia-markdown huggingface dataset:
Βλάντο Πέτκοβιτς

Ο **Βλάντο Πέτκοβιτς** (*Vlado Petković*, γεννημένος στις 6 Ιανουαρίου 1983) είναι Σέρβος διεθνής πετοσφαιριστής. Έχει ύψος 1.98 μ. και αγωνίζεται στη θέση του πασαδόρου.

## Καριέρα
Την περίοδο 2002-05 αγωνίστηκε στον Ερυθρό Αστέρα, με τον οποίο κατέκτησε το πρωτάθλημα του 2003. Στη συνέχεια αγωνίστηκε στην ομάδα της Βοϊβοντίνα (2005-09), με την οποία κατέκτησε το πρωτάθλημα του 2007. Ακολούθως μετακόμισε στην Ασία για λογαριασμό της κορεάτικης Σεούλ Γόορι (2009-10). Στη σεζόν 2010-11 επιστρέφει στην Ευρώπη και συγκεκριμένα στη Σλοβενία, όπου αγωνίστηκε στην ACH Βόλεϊ, κατακτώντας το νταμπλ. Ακολούθησε η Ιταλία και η Ούμπρια Βόλεϊ (2011-12). Από το 2012 μέχρι το 2015 αγωνίστηκε στο πρωτάθλημα του Ιράν, σε Κάλε Μαζάνταραν κατακτώντας το πρωτάθλημα (2012-13), Σαρντάρι Ούρμια (2013-14) και Μιζάν Κοραζάν (2015). Τελευταίος σταθμός, πριν τη μεταγραφή του στον ΠΑΟΚ, είναι η Σαχίνμπεϊ Μπελεντίγεσπορ από την Τουρκία, στην οποία αγωνιζόταν από το 2015 μέχρι και σήμερα.

## Διεθνείς συμμετοχές
Ο Βλάντο Πέτκοβιτς αγωνίστηκε με την εθνική ομάδα πετοσφαίρισης της Σερβίας από το 2005 έως το 2013, έχοντας κατακτήσει πολλά μετάλλια και προσωπικές διακρίσεις, ενώ εκπροσώπησε τη χώρα του και στους Ολυμπιακούς Αγώνες του 2008 στο Πεκίνο και του 2012 στο Λονδίνο.

## Τίτλοι
### Διεθνείς
* **1**  **[[:en:FIVB Volleyball Men's World Championship|Παγκοσμίου Πρωταθλήματος]]**:
**2010
* **1**  **[[:en:European Volleyball Championship|Ευρωπαϊκού Πρωταθλήματος]]**:
**2011
* **3**  **[[:en:European Volleyball Championship|Ευρωπαϊκού Πρωταθλήματος]]**:
**2005, 2007, 2013
* **2**  **[[:en:FIVB Volleyball World League|Παγκοσμίου Λιγκ]]**:
**2008, 2009
* **1**  **[[:en:FIVB Volleyball World League|Παγκοσμίου Λιγκ]]**:
**2010
* **1**  **[[:en:Mediterranean Games|Μεσογειακών Αγώνων]]**:
**2005

### Συλλογικοί
* 2 **[[:en:Volleyball League of Serbia|Πρωταθλήματα Σερβίας]]**:
**2003, 2007
* 1 **[[:en:Slovenian volleyball league|Πρωτάθλημα Σλοβενίας]]**:
**2011
* 1 **Κύπελλο Σλοβενίας**:
**2011
* 1 **[[:en:Iranian Volleyball Super League|Πρωτάθλημα Ιράν]]**:
**2013
* 1 **[[Ελληνικό πρωτάθλημα πετοσφαίρισης ανδρών|Πρωτάθλημα Ελλάδας]]**:
**2017

## Πηγές
* Στον ΠΑΟΚ ο Πέτκοβιτς!
* Vlado Petković

Κατηγορία:Σέρβοι πετοσφαιριστές
Κατηγορία:Πετοσφαιριστές ΠΑΟΚ
Θίνα

[thumb|right|Θίνα σε έρημο στο [Μαρόκο, τον Δεκέμβριο του 2005.]]
[250px|μικρογραφία|Αμμοθίνα στη [Λήμνος|Λήμνο.]]
Η **θίνα** ή **αμμόλοφος** είναι λόφος από άμμο ο οποίος δημιουργείται από τη δράση του ανέμου ή του νερού. Οι περισσότεροι αμμόλοφοι είναι μακρύτεροι στην προσήνεμη πλευρά, όπου η άμμος σπρώχνεται προς τα πάνω στη θίνα, και είναι πιο απότομοι στην απάνεμη πλευρά. Οι θίνες βρίσκονται, για παράδειγμα, σε κάποιες ερήμους ή κατά μήκος των ακτογραμμών. Οι παραθαλάσσιες θίνες έχουν σημαντικό ρόλο στην προστασία της ξηράς από τα κύματα που προκαλούν οι καταιγίδες.

Αν και οι παραθαλάσσιες θίνες είναι πιο κοινές, τα μεγαλύτερα συμπλέγματα θινών βρίσκονται σε ξηρές περιοχές στην ενδοχώρα, και σχετίζονται με αρχαίες λίμνες ή θάλασσες.

Κατηγορία:Άμμος
Κατηγορία:Γεωγραφικοί σχηματισμοί
Ουόρεν Μπάφετ

Ο **Ουόρεν Έντουαρντ Μπάφετ** (αγγλικά: *Warren Edward Buffett*, 30 Αυγούστου 1930) είναι Αμερικανός επενδυτής και φιλάνθρωπος με καταγωγή από την Όμαχα της Νεμπράσκα. Θεωρείται ως ένας από τους πλέον επιτυχημένους επενδυτές στον κόσμο, και είναι ο προεδρεύων, γενικός διευθυντής και κύριος μέτοχος της εταιρείας διαχείρισης μετοχών Berkshire Hathaway.Συγκαταλέγεται αδιάλειπτα ανάμεσα στους πλουσιότερους ανθρώπους του κόσμου, και το 2008 ανακηρύχθηκε ο πλουσιότερος. Το 2012 το περιοδικό *[[Time (magazine)|Time]]* τον συγκατέλεξε ανάμεσα στους ανθρώπους με την μεγαλύτερη επιρροή διεθνώς.

Συχνά προσωνύμια που του αποδίδονται είναι ο *Μάγος*, ο *Μάντης Καλχας* ή ο *Σοφός Γέροντας,* και είναι γνωστός για την ενασχόληση του επενδύσεις αξιών, καθώς και για την λιτότητα του βίου του παρά τον τεράστιο πλούτο που διαθέτει. Ο Μπάφετ είναι επίσης προβεβλημένος φιλάνθρωπος, και έχει υποσχεθεί να δώσει το 99% της περιουσίας που έχει συσσωρεύσει σε φιλανθρωπικούς σκοπούς, κυρίως μέσω του ιδρύματος Γκέιτς του Μπιλ Γκέιτς και της συζύγου του. Έχει ενεργή παρουσία ως προς τα πολιτικά δρώμενα, με την πιο πρόσφατη στήριξη του να είναι προς την Χίλαρι Κλίντον, υποψήφια των Δημοκρατικών για τις αμερικανικές προεδρικές εκλογές του 2016.

Τον Απρίλιο του 2012 διαγνώστηκε με καρκίνο του προστάτη, από τον οποίο θεραπεύτηκε επιτυχώς εντός του ίδιου έτους.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί επιχειρηματίες
Κατηγορία:Αμερικανοί δισεκατομμυριούχοι
Σε βλέπω (franchise)

Το ***Σε βλέπω*** (πρωτότυπος τίτλος: ***Saw***) είναι αμερικανικό franchise τρόμου που δημιουργήθηκε από τον Τζέιμς Γουάν, διανεμήθηκε από τη Lions Gate Entertainment και παράχθηκε από την Twisted Pictures. Αποτελείται από δέκα ταινίες και άλλα μέσα. Το 2003, ο Γουάν και ο σεναριογράφος Λι Γουάνελ δημιούργησαν ένα φιλμ μικρού μήκους, για να βοηθήσουν στην ενδεχόμενη κινηματογραφική ταινία *[[Σε βλέπω (ταινία)|Σε βλέπω]]*. Αυτό συνέβη με επιτυχία το 2004, με την κυκλοφορία της στο Sundance Film Festival, ενώ προβλήθηκε στους κινηματογράφους τον Οκτώβριο του ίδιου έτους. Τα sequels του *Σε βλέπω* σκηνοθετήθηκαν από τους Ντάρεν Λιν Μπάουσμαν, Ντέιβιντ Χακλ και Κέβιν Γκουτέρτ, και γράφτηκαν από τους Βαν, Γουάνελ, Μπάουσμαν, Πάτρικ Μέλτον και Μάρκους Ντάνσταν, και κυκλοφόρησαν όλες κάθε Οκτώβρη, την Παρασκευή πριν το Χαλοουίν ξεκινώντας το 2004 μέχρι το 2010. Και οι δύο δημιουργοί παρέμειναν στο franchise ως εξέχοντες παραγωγοί. Συνολικά, οι ταινίες της σειράς έχουν επιφέρει εισπράξεις άνω των $1,1 δισεκατομμυρίων δολαρίων, παγκοσμίως.

## Ταινίες

## Παραπομπές


## Εξωτερικοί σύνδεσμοι

* Ιστοσελίδα ''Σε βλέπω '' (αρχείο)
* Ιστοσελίδα ''Σε βλέπω II'' (αρχείο)
* Ιστοσελίδα ''Σε βλέπω III'' (αρχείο)
* Ιστοσελίδα ''Σε βλέπω IV'' (αρχείο)
* Ιστοσελίδα ''Σε βλέπω V'' 

Κατηγορία:Αμερικανικές ταινίες
Σε βλέπω
Κατηγορία:Αγγλόφωνες ταινίες
Κατηγορία:Σε βλέπω
Κατηγορία:Σειρές ταινιών
Κατηγορία:Ταινίες παραγωγής Lions Gate Entertainment
Ο Μεγάλος Δικτάτωρ

***Ο Μεγάλος Δικτάτωρ*** () είναι αμερικανική πολιτική κωμική ταινία του 1940, σε σκηνοθεσία, σενάριο και παραγωγή του Τσάρλι Τσάπλιν, ο οποίος  έχει και τον πρωταγωνιστικό ρόλο. Αν και οι περισσότερες ταινίες του ήταν βουβές, και ενώ στο Χόλιγουντ είχε ξεπεραστεί αυτό, αυτή η ταινία ήταν η πρώτη του ομιλούσα. Η ταινία του Τσάπλιν, κάνει κριτική στα ολοκληρωτικά καθεστώτα του ναζισμού και του φασισμού, σατιρίζοντας, κατά κάποιον τρόπο,τόσο τον Αδόλφο Χίτλερ, όσο και τον Μπενίτο Μουσολίνι.

Η ταινία αυτή του Τσάπλιν, έγινε η πιο εμπορικώς επιτυχημένη του. Οι κριτικοί την έχουν σε μεγάλη υπόληψη, και τη θεωρούν άκρως σημαντική για την τέχνη της σάτιρας. *Ο Μεγάλος Δικτάτωρ*, υπήρξε υποψήφιος για πέντε Όσκαρ: Όσκαρ Καλύτερης Ταινίας, Όσκαρ Α΄ Ανδρικού Ρόλου, Όσκαρ Καλύτερου Πρωτότυπου Σεναρίου, Όσκαρ Β' Ανδρικού Ρόλου και Όσκαρ Καλύτερης Πρωτότυπης Μουσικής. Στην Αυτοβιογραφία του ο Τσάρλι Τσάπλιν, το 1964, είπε, πως αν γνώριζε τις άθλιες καταστάσεις που επικρατούσαν στα στρατόπεδα συγκέντρωσης, ίσως να μην είχε κάνει ποτέ την εν λόγω  ταινία.

Το 1997 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών.

## Δείτε επίσης

* Ο Αδόλφος Χίτλερ στη λαϊκή κουλτούρα

## Παραπομπές


## Εξωτερικοί σύνδεσμοι

*
*'Look up, Hannah' Speech at End of Movie in Text, Audio and Video from AmericanRhetoric.com
*Criterion Collection Essay by Michael Wood
*Photos from the set of ''The Great Dictator''
*''The Great Dictator'' (1940) THE SCREEN IN REVIEW, Bosley Crowther Wallace, *[[The New York Times]]*, October 16, 1940

Κατηγορία:Ταινίες του 1940
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 1940
Κατηγορία:Αμερικανικές πολιτικές κωμικές ταινίες
Κατηγορία:Αμερικανικές δραματικές κωμικές ταινίες
Κατηγορία:Παρωδία (ταινίες)
Κατηγορία:Αμερικανικές πολιτικές σατιρικές ταινίες
Κατηγορία:Αμερικανικές ασπρόμαυρες ταινίες
Κατηγορία:Ταινίες σε σκηνοθεσία Τσάρλι Τσάπλιν
Κατηγορία:Ταινίες παραγωγής United Artists
Κατηγορία:Αντιφασιστικές ταινίες
Κατηγορία:Ταινίες γυρισμένες στην Καλιφόρνια
Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής
Νεκρική Σιγή

Η ***Νεκρική Σιγή*** (πρωτότυπος τίτλος: *Dead Silence*) είναι ταινία θρίλερ ψυχολογικού τρόμου του 2007, που γράφτηκε από τον Λι Γουάνελ και σκηνοθετήθηκε από τον Τζέιμς Γουάν, οι οποίοι δημιούργησαν το *[[Σε βλέπω (ταινία)|Σε βλέπω]]*. Στην ταινία πρωταγωνιστούν ο Ράιαν Κουάντεν, η Τζούντιθ Ρόμπερτς, ο Ντόνι Γουόλμπεργκ και η Άμπερ Βαγέτα. Η ταινία αφηγείται την ιστορία του Τζέιμι Άσεν, ενός άντρα που επιστρέφει στη γενέτειρά του για να βρει απαντήσεις σχετικά με τον θάνατο της γυναίκας του, Λίσα. Η *Νεκρική Σιγή* παρόλο που δέχθηκε γενικότερα μεικτές προς κακές κριτικές, κυρίως ως προς την εξέλιξη των χαρακτήρων και της πλοκής, έχει αναγνωρισθεί από το κοινό ως ιδιαίτερα τρομακτική και έχει εξελιχθεί σε ταινία καλτ. 

## Παραπομπές


## Εξωτερικοί σύνδεσμοι
* 
* 
* 
* 
* 

Νεκρική Σιγή
Κατηγορία:Ταινίες του 2007
Κατηγορία:Αγγλόφωνες ταινίες
Κατηγορία:Αμερικανικές ταινίες ψυχολογικού τρόμου
Κατηγορία:Αμερικανικές ψυχολογικές θρίλερ ταινίες
Κατηγορία:Αμερικανικές υπερφυσικές ταινίες τρόμου
Κολοβός (επώνυμο)

Το ελληνικό επώνυμο **Κολοβός** μπορεί να αναφέρεται σε κάποιο από τα παρακάτω πρόσωπα:

* Βασίλης Κολοβός (γενν. 1945), ηθοποιός
* Δημήτρης Κολοβός (γενν. 1993), ποδοσφαιριστής
* Νικόλαος Κολοβός, αγωνιστής στην επανάσταση του 1821
* Χρήστος Κολοβός, αγωνιστής στην επανάσταση του 1821
Γκούσταβ Βέιγκαντ

** Ο Γκούσταβ Βέιγκαντ ***(γερμανικά:G. Weigand Gustav)* (1 Φεβρουαρίου 1860 – 8 Ιουλίου 1930), ήταν Γερμανός γλωσσολόγος και ειδικός στις Βαλκανικές γλώσσες, ειδικά στα ρουμανικά και Αρομούνικα. Είναι γνωστός  για την σημαντική του συνεισφορά στη διαλεκτολογία των λατινογενών γλωσσών των  Βαλκανίων και τη μελέτη των σχέσεων μεταξύ των γλωσσών της Βαλκανικού γλωσσικού δεσμού.

Ο Βέιγκαντ γεννήθηκε στην πόλη Ντούισμπουργκ στη  Γερμανία. Σπούδασε ρομανικές γλώσσες στη Λειψία και έγραψε μια διατριβή για τη γλώσσα των Βλάχων στο Λιβάδι στην περιοχή του Ολύμπου, το 1888, που ακολουθείται από μια μετα-διδακτορική διατριβή για τη  Μέγκλενο-ρουμανική γλώσσα το 1892. Το 1893 ίδρυσε το ρουμανικό Ινστιτούτο στο Πανεπιστήμιο της Λειψίας, το πρώτο ίδρυμα εκτός Ρουμανίας. Κατά τα χρόνια που ακολούθησαν συνέχισε να διεξάγει εκτεταμένες προσωπικές μελέτες πεδίου στα Βαλκάνια. Το 1908 δημοσίευσε ένα *Γλωσσικό Άτλαντα της περιοχής της Δακο-ρουμανικής ομιλίας*,  το πρώτο έργο του είδους του στον τομέα του Ρομανικής γλωσσολογίας. Κατά τη διάρκεια του Πρώτου Παγκοσμίου Πολέμου είχε σταλεί από τις γερμανικές αρχές για τη διεξαγωγή εθνογραφικών μελετών στη νυν Βόρεια Μακεδονία, και στη συνέχεια υπό τη γερμανική κατοχή. Τα αποτελέσματα δημοσιεύθηκαν το 1923.

Σε αναγνώριση της έρευνάς του στη ρουμανική γλώσσα, ο Γκούσταβ Βέιγκαντ  εξελέγη ως ξένος μέλος της ρουμανικής Ακαδημίας το 1892. Ήταν επίσης μέλος της βουλγαρικής Ακαδημίας Επιστημών και του μακεδονικού Επιστημονικού Ινστιτούτου. Πέθανε στο Μπελγκερσχάιν (Belgershain).

## Μείζονα έργα
* (1888): *Die Sprache der Olympo-Walachen*. Johann Αμβρόσιου Barth: Λειψία.
* (1892): *Vlacho-Meglen. Eine ethnographisch-philologische Untersuchung*. Λειψία.
* (1908): *Linguistischer Atlas des dacorumänischen Sprachgebiets*. Barth: Λειψία.
* (1923): *Ethnographie Makedoniens*. Λειψία.

## Παραπομπές


## Πηγές
* Μπόχμαν, Κλάους (2005). "G. Weigand Gustav: Zum 75. Todestag στις 8 Ιουλίου 2005. Πανεπιστήμιο της Λειψίας. (pdf) (γερμανικά)

## Εξωτερικοί σύνδεσμοι
* [//archive.org/search.php?query=%28%28subject%3A%22Weigand%2C%20Gustav%22%20OR%20subject%3A%22Gustav%20Weigand%22%20OR%20creator%3A%22Weigand%2C%20Gustav%22%20OR%20creator%3A%22Gustav%20Weigand%22%20OR%20creator%3A%22Weigand%2C%20G%2E%22%20OR%20title%3A%22Gustav%20Weigand%22%20OR%20description%3A%22Weigand%2C%20Gustav%22%20OR%20description%3A%22Gustav%20Weigand%22%29%20OR%20%28%221860-1930%22%20AND%20Weigand%29%29%20AND%20%28-mediatype:software%29 Έργα του ή σχετικά με αυτόν] στο Internet Archive

Κατηγορία:Γερμανοί φιλόλογοι
Κατηγορία:Γερμανοί γλωσσολόγοι
Διακρία

thumb|300px|right|Χάρτης της Διακρίας, από το έργο του Ferdinand Aldenhoven, "Carte du royaume de la Grèce", 1838.
Η **Διακρία** (), η οποία ονομαζόταν επίσης **Υπερακρία** ή **Επακρία** ή *Επάκρια* (), ήταν εσωτερική περιοχή της Αρχαίας Αττικής, με κέντρο τον ομώνυμο αρχαίο οικισμό - πόλη.

Ο Στράβων, αναφερόμενος στον ιστορικό Φιλόχορο και το έργο του «*Ατθίς*» (ή *Ατθίδες* ή *Ιστορίαι*) λέει ότι η Επακρία ήταν μια από τις δώδεκα πόλεις, οι οποίες ιδρύθηκαν στην Αττική από τον μυθικό βασιλιά της Αθήνας, Κέκροπα και αργότερα ο Θησέας την ένωσε με την πόλη της αρχαίας Αθήνας.

## Τοποθεσία της αρχαίας Διακρίας
Η Διακρία ήταν κυρίως ορεινή περιοχή. Το μόνο επίπεδο μέρος της ήταν η πεδιάδα του Μαραθώνα. Βρισκόταν στα βορειοανατολικά της Αττικής και  κατά πάσα πιθανότητα, στην αρχαιότητα, με τον ίδιο όρο προσδιοριζόταν επίσης η γεωγραφική περιοχή κατά μήκος της ανατολικής ακτής της Αττικής, μέχρι την Βραυρώνα, τόπο καταγωγής των Πεισιστρατιδών. Ο τύραννος Πεισίστρατος εγκαταστάθηκε στην αρχαία Αθήνα το 561 π.Χ., υποστηριζόμενος από ομάδα κατοίκων της περιοχής, οι οποίοι ονομάζονταν *Υπεράκριοι* ή *Διάκριοι*. 

## Δείτε επίσης
* Αρχαία Αθήνα

## Παραπομπές - σημειώσεις


## Πηγές – βιβλιογραφία
**Πρωτογενείς πηγές** 
* Αριστοτέλης, «Αθηναίων Πολιτεία», ΧΙΙΙ.
* Ηρόδοτος, «Ιστορίαι», Βιβλίο Α' - Κλειώ, 59.
* Πλάτων, «Ίππαρχος ή περί φιλοκερδίας», 228.
* Πλούταρχος, «Βίοι Παράλληλοι», Σόλων, 10.2.
* Στράβων, «Γεωγραφικά», Θ', 1.20.
* Ελληνικές επιγραφές - IG  Διακρ και Επακρ Attica (IG I-III).

**Δευτερογενείς πηγές**
* Diacria, στην ιστοσελίδα: referenceworks.brillonline.com,
* Ουίλλιαμ Σμιθ,  Attica
* John S. Traill: ''The political organization of Attica: a study of the demes, trittyes, and phylai, and their representation in the Athenian Council'',“Attica”. Princeton: American School of Classical Studies at Athens (ASCSA), 1975, ISBN 978-0-87661-514-0
* John S. Traill: *Demos and trittys. Epigraphical and topographical studies in the organization of Attica.* Athenians Victoria College, Toronto 1986.
* Peter Siewert, "Die Trittyen Attikas und die Heeresreform des Kleisthenes", C.H. Beck, München 1982, ISBN 3406080634, ISBN 9783406080630
* K. H. Kinzl, "Regionalism in Classical Athens?", in: Ancient History Bull. 3, 1989, 5-9.

Κατηγορία:Γεωγραφία της αρχαίας Αττικής
Κατηγορία:Αρχαία Αθήνα
Ιωάννης Σπιτέρης

Ο **Ιωάννης Σπιτέρης**, OFMCap (κατά κόσμον *Νικόλαος Σπιτέρης*, Κέρκυρα, 27 Αυγούστου 1940) είναι Έλληνας Ρωμαιοκαθολικός θεολόγος, συγγραφέας και επίσκοπος.

## Βιογραφικά στοιχεία
Ο κατά κόσμον Νικόλαος Σπιτέρης γεννήθηκε στην Κέρκυρα στις 27 Αυγούστου 1940. Μετά την περάτωση των σπουδών σε ιεροδιδασκαλείο του Τάγματος των Καπουτσίνων, έλαβε τους μοναστικούς όρκους στο Τάγμα στις 10 Δεκεμβρίου 1963.

Στις 24 Ιουλίου 1968 χειροτονήθηκε ιερέας από τον Αρχιεπίσκοπο Κερκύρας, Ζακύνθου και Κεφαλονιάς Αντώνιο Βαρθαλίτη. 

Ολοκλήρωσε τις πτυχιακές του σπουδές στην φιλοσοφία και την θεολογία στο Παλέρμο. Ακολούθησαν οι μεταπτυχιακές σπουδές στη Δογματική Θεολογία στη Θεολογική Σχολή του Ποντιφικού Πανεπιστημίου του Λατερανού στη Ρώμη και οι διδακτορικές σπουδές στο Πανεπιστήμιο του Φρειβούργου της Ελβετίας με ειδίκευση στην ανατολική θεολογία. Παρακολούθησε μαθήματα ορθόδοξης θεολογίας στο Οικουμενικό Ινστιτούτο Bossey στην Ελβετία. Από το 1980 έως το 2003, διετέλεσε καθηγητής βυζαντινής θεολογίας και πνευματικότητας στα Ποντιφικά Πανεπιστήμια της Ρώμης Antonianum, Λατερανού, Γρηγοριανό, στο Ανατολικό Ινστιτούτο και στο Ινστιτούτο Οικουμενικών Σπουδών στη Βενετία, με γνωστικά αντικείμενα την ελληνική ορθόδοξη θεολογία και πνευματικότητα και τη φραγκισκανή πνευματικότητα.

Ως ιερέας, ο Σπιτέρης υπηρέτησε στις Καθολικές Αρχιεπισκοπές Κερκύρας, Αθηνών και την Επισκοπή Κρήτης.
  
Στις 22 Μαρτίου 2003 επελέγη από τον Πάπα Ιωάννη Παύλο Β΄ ως Αρχιεπίσκοπος Κερκύρας, Ζακύνθου και Κεφαλληνίας (με όρια επισκοπικής δικαιοδοσίας τα Επτάνησα, την Ήπειρο, τη Θεσσαλία, τη Μακεδονία και τη Δυτική Θράκη) και Αποστολικός Τοποτηρητής του Αποστολικού Βικαριάτου Θεσσαλονίκης. Χειροτονήθηκε και ενθρονίστηκε στην Κέρκυρα από τον προκάτοχο του, Αντώνιο Βαρθαλίτη στις 18 Μαΐου. Στη θέση του Αρχιεπισκόπου παρέμεινε ως το 2020.

## Παραπομπές


Κατηγορία:Ρωμαιοκαθολικοί επίσκοποι
Κατηγορία:Καθολική Εκκλησία στην Ελλάδα
Κατηγορία:Έλληνες μαλτεζικής καταγωγής
Λαγκάδι Αιτωλοακαρνανίας

Το **Λαγκάδι** είναι πεδινό χωριό της Στερεάς Ελλάδας στην Περιφερειακή Ενότητα Αιτωλοακαρνανίας.

## Γενικά στοιχεία
Το Λαγκάδι βρίσκεται νοτιοδυτικά της τεχνητής λίμνης Στράτου, δυτικά του φράγματος Καστρακίου, στις όχθες του χείμαρρου Ρύακας σε υψόμετρο 230 μέτρα ενώ απέχει περίπου 22 χλμ. ΒΔ. από το Αγρίνιο. Αναφέρεται επίσημα ως ξεχωριστός οικισμός το 1961 να απογράφεται στην κοινότητα Λεπενούς με την ονομασία *Λαγκάδα Ράχης* και το 1964 στο ΦΕΚ 122Α - 21/07/1964 να μετονομάζεται σε Λαγκάδι. Σύμφωνα με το πρόγραμμα ''Καλλικράτης'' μαζί με την Λεπενού αποτελούν την κοινότητα Λεπενούς που υπάγεται στη δημοτική ενότητα Στράτου του δήμου Αγρινίου και σύμφωνα με την απογραφή 2011 είχε 41 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Όμπερλιγκα

Ο όρος **Όμπερλιγκα** (Ανώτερη κατηγορία) μπορεί να αναφέρεται σε:

;Ποδόσφαιρο
* Όμπερλιγκα (ποδόσφαιρο), τέταρτου επιπέδου ποδοσφαιρική κατηγορία της Γερμανίας, παλαιότερα πρώτου επιπέδου.
* Όμπερλιγκα (Ανατολική Γερμανία), πρώτου επιπέδου ποδοσφαιρική κατηγορία της Ανατολικής Γερμανίας, αντικαταστάθηκε από την Όμπερλιγκα Ν.Α. Γερμανίας.
* Όμπερλιγκα (Νοτιοανατολική Γερμανία), αντικατέστησε την Όμπερλιγκα ΛΔΓ το 1990.

;Χόκεϊ επί πάγου
* Όμπερλιγκα (χόκεϊ επί πάγου), παλαιότερα η πρώτου επιπέδου κατηγορία, πλέον η τρίτου επιπέδου κατηγορία χόκεϊ επί πάγου της Γερμανίας.
Τελλ

μικρογραφία|224x224εσ|Το Τελλ Μπαρί στη βορειοανατολική Συρία.
Ως **Τελλ** ή **Τελ** (αραβικά: تَل‎‎, *tall*, εβραϊκά: תֵּל) αναφέρονται στην ορολογία της αρχαιολογίας της Μέσης Ανατολής τα τεχνητά υψώματα και οι μικροί λόφοι που έχουν διαμορφωθεί από ανθρώπινη παρέμβαση και συγκεκριμένα μέσω της επί αιώνες κατοίκησης και αλλεπάλληλης ανοικοδόμησης επί της συγκεκριμένης τοποθεσίας που με το πέρασμα του χρόνου οδήγησε στην ανύψωση του εδάφους.

## Δημιουργία των τελλ
Κατά την αρχαιότητα μια ομάδα ανθρώπων επέλεξε - στηριζόμενη σε κριτήρια όπως η επάρκεια γης και πόρων, η παροχή ασφάλειας κλπ - μια συγκεκριμένη τοποθεσία για μόνιμη ή προσωρινή εγκατάσταση επί της οποίας ανεγέρθηκαν ανάλογα με την περίσταση οικίες, ναοί, νεκροταφεία, δημόσια κτίρια, τείχη κλπ. Με το πέρασμα των ετών για διάφορους λόγους (φυσικές καταστροφές, πολεμικές επιχειρήσεις κ.ά.) η τοποθεσία εγκαταλείφθηκε και οι κατασκευές αυτές καταστράφηκαν. Αργότερα, νεότερες γενιές κατοικούσαν την τοποθεσία χτίζοντας, πάνω στα συνήθως επιχωματωμένα ερείπια, άλλες κατασκευές οι οποίες με τη σειρά εγκαταλείπονταν με τον καιρό για να χτιστούν πάνω σε αυτές νεότερα κτίσματα, σε ψηλότερο επίπεδο. 

Με την πάροδο του χρόνου και την καταστροφή και των τελευταίων χρονικά οικοδομημάτων, η τοποθεσία καλύπτεται από τη σκόνη και το χώμα της ερήμου ή από την μεταγενέστερη βλάστηση με επακόλουθο τη δημιουργία τεχνητού υψώματος το οποίο περιέχει από την κορυφή μέχρι και τη βάση του συνεχόμενα στρώματα εδάφους με υπολείμματα του πολιτισμού που άκμασε σε κάθε στρώμα πριν αυτό καλυφθεί από το χώμα ή από μεταγενέστερη οικοδομική δραστηριότητα.

## Δείτε επίσης
* Μαγούλα (αρχαιολογία)

## Παραπομπές


Κατηγορία:Βιβλική αρχαιολογία
Κατηγορία:Γεωγραφία της Μέσης Ανατολής
Γιώργος Κωνσταντινίδης (ποδοσφαιριστής)

Ο **Γιώργος Κωνσταντινίδης** είναι Έλληνας πρώην ποδοσφαιριστής, ο οποίος αγωνίστηκε ως επιθετικός για την ομάδα του Άρη Θεσσαλονίκης από το 1961 ως το 1973, κατακτώντας το κύπελλο Ελλάδας του 1970.

## Καριέρα
Ο Κωνσταντινίδης ξεκίνησε να αγωνίζεται στις ακαδημίες του Άρη και προωθήθηκε στην ανδρική ομάδα σε ηλικία δεκαέξι ετών, αγωνιζόμενος λίγο στις πρώτες δύο σεζόν, με πρώτη του συμμετοχή στην εκτός έδρας αναμέτρηση με τον Πανελευσινιακό στις 4 Μαρτίου 1962. Ο προπονητής Μπέλα Πάλφι τον χρησιμοποίησε περισσότερο το 1963-64, δίνοντας του την θέση του δεξιού εξτρέμ. Η ομάδα της Θεσσαλονίκης κέρδίσε την έξοδο της στο κύπελλο Διεθνών Εκθέσεων και ο Κωνσταντινίδης αγωνίστηκε και στους δύο αγώνες εναντίον της Ρόμα.

Διακρινόταν για το δημιουργικό κομμάτι του παιχνιδιού του, δίνοντας πολλά γκολ στον Αλέκο Αλεξιάδη. Αγωνίστηκε σε δώδεκα ευρωπαϊκούς αγώνες με την φανέλα του Άρη, σκοράροντας δύο φορές. Η πρώτη εναντίον της Κολωνίας στη νίκη των "κίτρινων" με 2-1, ενώ το δεύτερο του τέρμα ήλθε στην εντός έδρας ήττα με 1-2 από την Ουίπεστ Βουδαπέστης στις 6 Νοεμβρίου 1968. Συμμετείχε επίσης, σε αγώνες εναντίον της Γιουβέντους, της Κάλιαρι και της Τσέλσι.

Ο Άρης πραγματοποίησε την καλύτερη του πορεία στο πρωτάθλημα την σεζόν 1968-69, όταν κατέλαβε την τρίτη θέση, ενώ ο μοναδικός του τίτλος με την ομάδα των "κίτρινων" ήλθε το 1970 με την κατάκτηση του κυπέλλου, με τον Κωνσταντινίδη να μην συμμετέχει στον τελικό λόγω τραυματισμού. Παρ' όλα αυτά, συμμετείχε στο νικηφόρο ημιτελικό με αντίπαλο τον Ολυμπιακό, όπου ο Άρης επικράτησε με 0-1 στο στάδιο Καραϊσκάκη, στον προημιτελικό εναντίον της Καλλιθέας και στην φάση των '32 κατά της Πάτρας.

Φόρεσε για πρώτη φορά το περιβραχιόνιο του αρχηγού το 1973, λίγο πριν αποδεσμευτεί από τον σύλλογο στο πλαίσιο της ανανέωσης που πραγματοποίησε ο Άρης στα μέσα της δεκαετίας του '70. Συνέχισε για έναν ακόμη χρόνο στο πρωτάθλημα της Β' εθνικής με την ομάδα του Π.Ο. Μουδανιών, πριν κρεμάσει τα παπούτσια του.

## Στατιστικά με τον Άρη



## Παραπομπές


## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6
* Το πουλί που πέταξε ψηλά με τον Άρη! | aris.re
* Κωνσταντινίδης Γιώργος | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Επιθετικοί ποδοσφαιριστές
Ρεγκιονάλλιγκα

Η **Ρεγκιονάλλιγκα** (γερμανικά: *Regionalliga*, ) είναι η τέταρτη βαθμίδα του ποδοσφαίρου στο γερμανικό σύστημα ποδοσφαιρικών πρωταθλημάτων. Μέχρι το 1974 αποτελούσε το δεύτερο επίπεδο του συστήματος πρωταθλημάτων πριν διαλυθεί. Η Ρεγκιονάλλιγκα στη συνέχεια επανασυστάθηκε ως το τρίτο επίπεδο του συστήματος το 1994. Με την εισαγωγή μιας νέας εθνικής κατηγορίας, της 3. Λίγκα το 2008, υποβιβάστηκε στο τέταρτο επίπεδο της ποδοσφαιρικής πυραμίδας. Από το 2012 η Ρεγκιονάλλιγκα αποτελείται από πέντε ομίλους.

## Ιστορία
### 1963–1974
* Ρεγκιονάλλιγκα Νορντ
* Ρεγκιονάλλιγκα Βεστ
* Ρεγκιονάλλιγκα Μπερλίν
* Ρεγκιονάλλιγκα Συντβέστ
* Ρεγκιονάλλιγκα Συντ

### 1994–2000
* Ρεγκιονάλλιγκα Συντ
* Ρεγκιονάλλιγκα Βεστ/Συντβέστ
* Ρεγκιονάλλιγκα Νορντ
* Ρεγκιονάλλιγκα Νορντόστ

### 2000–2008
* Ρεγκιονάλλιγκα Νορντ
* Ρεγκιονάλλιγκα Συντ

### 2008–2012
* Ρεγκιονάλλιγκα Νορντ
* Ρεγκιονάλλιγκα Συντ
* Ρεγκιονάλλιγκα Βεστ

### 2012–σήμερα
* Ρεγκιονάλλιγκα Νορντ
* Ρεγκιονάλλιγκα Νορντόστ
* Ρεγκιονάλλιγκα Συντ
* Ρεγκιονάλλιγκα Συντβέστ
* Ρεγκιονάλλιγκα Μπάιερν

## Παραπομπές


## Εξωτερικοί σύνδεσμοι

* 

Κατηγορία:Ποδοσφαιρικές διοργανώσεις Γερμανίας
Κατηγορία:Εθνικά πρωταθλήματα ποδοσφαίρου Δ΄ επιπέδου
Κατηγορία:Πρωταθλήματα ποδοσφαίρου τέταρτης κατηγορίας στην Ευρώπη
Όμπερλιγκα (ποδόσφαιρο)

**Όμπερλιγκα** (γερμανικά: *Oberliga*, ) ονομάζεται η πέμπτη βαθμίδα του γερμανικού συστήματος ποδοσφαιρικών πρωταθλημάτων. Πριν από τη σύσταση της 3. Λίγκα το 2008, ήταν η τέταρτη βαθμίδα. Στο τέλος της περιόδου 2011/12, ο αριθμός των πρωταθλημάτων αυξήθηκε από ένδεκα σε δεκατέσσερα.

## Παραπομπές


## Εξωτερικοί σύνδεσμοι

Κατηγορία:Ποδοσφαιρικές διοργανώσεις Γερμανίας
Τρίαθλο στους Θερινούς Ολυμπιακούς Αγώνες 2016

Οι αγώνες τρίαθλου για τους Θερινούς Ολυμπιακούς Αγώνες 2016 πραγματοποιήθηκαν στης 18 με 20 Αυγούστου στο Φρούριο της Κοπακαμπάνα. Συμμετείχαν 55 άνδρες αθλητές και 55 γυναίκες αθλήτριες, συνολικά συμμετείχαν 110 αθλητές από 41 χώρες.

## Διαδρομή
Η διαδρομή χωριζόταν σε 3 τμήματα: 1,5 χλμ. Κολύμβηση, 40 χλμ. ποδηλασία, 10 χλμ. τρέξιμο. Ο αθλητής πρέπει να ολοκλήρωση την διαδρομή χωρίς να σταματήσει.

## Πρόγραμμα

## Συμμετέχουσες χώρες

Συμμετείχαν 110 αθλητές από 41 χώρες

* (1)

* (2)

* (6)

* (4)

* (4)

* (1)

* (2)

* (5)

* (2)

* (1)

* (4)

* (1)

* (6)

* (4)

* (1)

* (2)

* (1)

* (6)

* (1)

* (4)

* (5)

* (2)

* (1)

* (1)

* (6)

* (5)

* (1)

* (4)

* (1)

* (4)

* (1)

* (4)

* (2)

* (1)

* (3)

* (1)

* (6)

* (1)

* (1)

* (1)

* (1)

* (1)

## Σύνοψη αποτελεσμάτων

## Πίνακας μεταλλίων

## Παραπομπές

Κατηγορία:Αθλήματα στους Θερινούς Ολυμπιακούς Αγώνες
Κατηγορία:Τρίαθλο
Άννα Κανάκη

Η **Άννα Κανάκη** (Μεσσήνη 1 Φεβρουαρίου 1962 -19 Νοεμβρίου 2023) ήταν Ιταλίδα ηθοποιός ,μοντέλο από τη Σικελία με ελληνική καταγωγή και είχε αναδειχθεί Μις Ιταλία 1977.

## Βιογραφικά στοιχεία
Ο πατέρας της ήταν από την Κρήτη και η μητέρα της από το Τορτορίτσι.

Αφού αναδείχθηκε "μις Ιταλία" σπούδασε δικηγόρος αλλά συνέχισε να ασχολείται με τον κινηματογράφο και την τηλεόραση.

Το 2010 έγραψε το πρώτο της μυθιστόρημα,  *L'ultimo scandaloso amore di George Sand* (ο τελευταίος σκανδαλώδης έρωτας της Γεωργίας Σάνδη, Marsilio Editori) και το 2011 το δεύτερό της, με τίτλο *L'amante di Goebbels* (Η ερωμένη του Γκέμπελς).

Απεβίωσε στις 19 Νοεμβρίου 2023 σε ηλικία 61 ετών 

## Παραπομπές


## Εξωτερικοί σύνδεσμοι
* Άννα Κανάκη - Η επίσημη ιστοσελίδα της ηθοποιού
*  

Κατηγορία:Ιταλικά καλλιστεία
Κατηγορία:Μις Ιταλία
Κατηγορία:Ιταλίδες ηθοποιοί κινηματογράφου
Κατηγορία:Ιταλίδες ηθοποιοί τηλεόρασης
Γκορόουα

Οι **Γκορόουα** *(Gorowa)* είναι μια εθνοτική ομάδα, η οποία ζει στις Περιφέρειες Μανυάρα *(Manyara Region)* και Ντοντόμα *(Dodoma Region)*, στις Περιοχές Μπούλου *(Mbulu District)* και Κοντόα *(Kondoa District)*, πλησίον του Μπαμπάτι *(Babati)* καθώς και στα περίχωρα του Όρους Ουφιόμε *(Mt. Ufiome)* στην Τανζανία.

Το 1999, ο πληθυσμός των Γκορόουα, εκτιμάτο να αριθμεί 50.000 άτομα.

Ομιλούν ως μητρική γλώσσα την γλώσσα Γκορόουα *(Gorowa language)*, η οποία ανήκει στο Νότιο Κουσιτικό κλάδο της Αφρο-Ασιατικής οικογένειας. Επίσης, είναι πιο στενά γλωσσικά συνδεδεμένη με την γλώσσα των Ιράκου *(Iraqw)*, με την οποία φυλή, κρατούν στενές σχέσεις και επικοινωνούν μεταξύ τους, αλλά θεωρούν τους εαυτούς τους ως δύο διαφορετικές ομάδες.   

## Δείτε επίσης
* Μαασάι

## Παραπομπές


## Πηγές
*  Maarten Mous: *A grammar of Iraqw*, *Kuschitische Sprachstudien* 9, Buske Verlag 1993, ISBN 9783875480573 (S. 2)

## Εξωτερικοί σύνδεσμοι
*  Language map for Tanzania

Κατηγορία:Εθνοτικές ομάδες στην Τανζανία
Κατηγορία:Αυτόχθονες λαοί της Ανατολικής Αφρικής
Κατηγορία:Κάτοικοι Κουσιτικά-ομιλούντες
Κατηγορία:Φυλές της Αφρικής
Λέγκα Νατσιονάλε Ντιλετάντι

Η **Λέγκα Νατσιονάλε Ντιλετάντι** (ιταλικά: *Lega Nazionale Dilettanti*, LND, μετάφραση: *Εθνική Ερασιτεχνική Ένωση*) είναι ο υπεύθυνος φορέας για το ερασιτεχνικό ποδόσφαιρο στην Ιταλία, υπό την εποπτεία της Ιταλικής Ομοσπονδίας Ποδοσφαίρου (FIGC).

## Ιστορία
Ιδρύθηκε το 1959 στη Ρώμη, έχοντας την ευθύνη διεξαγωγής ενός εθνικού πρωταθλήματος, μέσω της διαπεριφερειακής επιτροπής ως διοργανώτρια αρχή του πρωταθλήματος της Σέριε Δ από το 1981, τη διοργάνωση 19 περιφερειακών πρωταθλημάτων μέσω των 20 περιφερειακών επιτροπών, το τμήμα ποδοσφαίρου γυναικών, και το τμήμα ποδοσφαίρου σάλας.

## Διοργανώσεις ανδρών
;Διαπεριφερειακές
* Σέριε Δ

;Περιφερειακές
* Ιτσελέντσα
* Προμοτσιόνε
* Πρίμα Κατεγκορία
* Σεκόντα Κατεγκορία
* Τέρτσα Κατεγκορία

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στην Ιταλία
Ανίτα Έκμπεργκ

Η **Ανίτα Έκμπεργκ** (29 Σεπτεμβρίου 1931 – 11 Ιανουαρίου 2015) ήταν Σουηδή ηθοποιός και μοντέλο.

## Βιογραφία
Γεννήθηκε στο Μάλμε στη Σουηδία. 
[μικρογραφία|Στην ταινία ''[Πόλεμος και ειρήνη (ταινία, 1956)|Πόλεμος και ειρήνη* (1956)]]
Ξεκίνησε να εργάζεται ως Μοντέλο και το [[1950]] στέφθηκε Μις Σουηδία. Έφυγε για τις [[ΗΠΑ]] με στόχο να γίνει [[Μις Υφήλιος]], αλλά δεν τα κατάφερε. Έτσι ξεκίνησε η σταδιοδρομία της στην υποκριτική και το 1956 κέρδισε τη [[Χρυσή Σφαίρα]] της πιο ελπιδοφόρας νέας ηθοποιού. Η μεγαλύτερή της επιτυχία ήταν ο ρόλος της στην ταινία *Γλυκιά ζωή* του [[Φεντερίκο Φελίνι]].
[[Αρχείο:A porte chiuse 06.png|μικρογραφία|Στην ταινία *Κεκλεισμένων των θυρών* (1961)]]
[[Αρχείο:Lustre Crème Shampoo ad with Anita Ekberg, 1958 (2).jpg|μικρογραφία|Σε διαφήμιση σαμπουάν (1958)]]
Απεβίωσε το 2015 σε μία κλινική στην Επαρχία [[Ρόκα ντι Πάπα]], στη [[Ρώμη]].
[[Αρχείο:Anita Ekberg1.jpg|μικρογραφία|Στην ταινία *Γλυκιά ζωή'' (1960)]]

## Επιλεγμένη φιλμογραφία

## Προσωπική ζωή
Η Έκμπεργκ είχε σχέση με τους Τζιάνι Ανιέλι, Μαρτσέλο Μαστρογιάνι, Έρολ Φλιν και Φρανκ Σινάτρα, ενώ είχε παντρευτεί δύο φορές: πρώτος της σύζυγος ήταν ο ηθοποιός Άντονι Στιλ (1956-1959) και δεύτερος ο επίσης ηθοποιός Ρικ Φαν Νούτερ (1963-1975).

## Παραπομπές


Κατηγορία:Σουηδές μοντέλα
Κατηγορία:Βραβευμένοι με Χρυσή Σφαίρα
Κατηγορία:Σουηδές ηθοποιοί κινηματογράφου
Κατηγορία:Σουηδές ηθοποιοί τηλεόρασης
Rai

Η **Rai** (Radiotelevisione italiana S.p.A.) είναι εθνική εταιρεία δημόσιας ραδιοτηλεόρασης της Ιταλίας, η οποία ανήκει στο Υπουργείο Οικονομίας και Οικονομικών της χώρας. Προκάτοχός της έως το 1954 ήταν η *Radio Audizioni Italiane*. Αποτελεί μέλος της Ευρωπαϊκής Ραδιοτηλεοπτικής Ένωσης (EBU).
## Ιστορία
Το 1954, η κρατική εταιρεία Istituto per la Ricostruzione Industriale (IRI) έγινε ο μοναδικός μέτοχος και η URI —που πλέον μετονομάστηκε σε RAI – Radiotelevisione italiana για να αντικατοπτρίζει τις διευρυμένες αρμοδιότητές της— ξεκίνησε τελικά μια τακτική τηλεοπτική υπηρεσία. Στις 3 Ιανουαρίου στις 11:00 το πρωί , ο πρώτος τηλεοπτικός εκφωνητής της RAI παρουσίασε το πρόγραμμα της ημέρας, το οποίο μεταδόθηκε από την έδρα της υπηρεσίας στο Μιλάνο και τους σταθμούς αναμετάδοσης στο Τορίνο και τη Ρώμη .

## Κανάλια
* Rai 1
* Rai 2
* Rai 3
* Rai 4
* Rai 5
* Rai Movie
* Rai Premium 
* Rai Gulp 
* Rai Yoyo
* Rai News 24
* Rai Storia 
* Rai Sport 
* Rai Scuola 
* Rai Radio 2 Visiual
* Rai 4K
* Rai Italia 
* Rai World Premium

## Λογότυπο
Το λογότυπο του οργανισμού όπως έχει εξελιχθεί με το πέρασμα του χρόνου.


Αρχείο:Logo of RAI (2000-2010).svg|2000–2010
Αρχείο:Rai logo.svg|2010–2016
Αρχείο:Rai - Logo 2016.svg|2016–σήμερα


## Παραπομπές


## Εξωτερικοί σύνδεσμοι

* 

Κατηγορία:Ειδησεογραφικοί τηλεοπτικοί σταθμοί
Κατηγορία:Επιχειρήσεις της Ιταλίας
Κατηγορία:Μέλη της Ευρωπαϊκής Ραδιοτηλεοπτικής Ένωσης
Κατηγορία:Κρατικοί ραδιοτηλεοπτικοί σταθμοί
Κατηγορία:Επιχειρήσεις Μέσων Μαζικής Ενημέρωσης
Ούλριχ Τόμσεν

Ο **Ούλριχ Τόμσεν** (*Ulrich Thomsen*, 6 Δεκεμβρίου 1963) είναι Δανός ηθοποιός.

Γεννήθηκε το 1963 στο Όντενσε και αποφοίτησε από την Εθνική Σχολή Παραστατικών Τεχνών της Δανίας. Έχει συμμετάσχει σε δανικές ταινίες και έχει βραβευτεί πολλές φορές, ενώ έχει παίξει σε πολλές ευρωπαϊκές και αμερικανικές ταινίες.

## Φιλμογραφία

## Παραπομπές


## Εξωτερικοί σύνδεσμοι
*Προσωπική ιστοσελίδα
*Ο λογαριασμός του στο twitter

Κατηγορία:Δανοί ηθοποιοί κινηματογράφου
Κατηγορία:Δανοί ηθοποιοί τηλεόρασης
Κατηγορία:Δανοί σκηνοθέτες κινηματογράφου
Σέριε Δ

Η **Σέριε Δ** (ιταλικά: *Serie D*, ) αποτελεί την τετάρτου επιπέδου κατηγορία στο ιταλικό σύστημα ποροσφαιρικών πρωταθλημάτων. Διοργανώτρια αρχή του πρωταθλήματος είναι η Λέγκα Νατσιονάλε Ντιλετάντι (LND). Η LND αντιπροσωπεύει πάνω από δώδεκα χιλιάδες ποδοσφαιριστές και τετρακόσιες ποδοσφαιρικές ομάδες σε όλη την Ιταλία.

Η Σέριε Δ κατατάσσεται ακριβώς κάτω από τη Λέγκα Προ (το 3ο και χαμηλότερου επιπέδου επαγγελματικό πρωτάθλημα από το 2014-2015) και συνεπώς θεωρείται η τετάρτου επιπέδου κατηγορία στη χώρα. Υπέυθυνη για τη διεξαγωγή του πρωταθλήματος είναι η Διαπεριφερειακή Επιτροπή (Comitato Interregionale) της LND.

## Δομή
Από τις αρχές της δεκαετίας του 1990, η Σέριε Δ αποτελείτε από 162 ομάδες που χωρίζονται γεωγραφικά σε 9 περιφερειακά τμήματα (Gironi), που συνήθως αποτελείται από 18 ομάδες το καθένα.

## Δείτε επίσης
* Λέγκα Νατσιονάλε Ντιλετάντι

## Παραπομπές


## Εξωτερικοί σύνδεσμοι
* 

Κατηγορία:Ποδοσφαιρικές διοργανώσεις Ιταλίας
Κατηγορία:Πρωταθλήματα ποδοσφαίρου τέταρτης κατηγορίας στην Ευρώπη
Σαμ Γουντ

Ο **Σάμιουελ Γκρόσβενορ («Σαμ») Γουντ** (*Samuel Grosvenor "Sam" Wood*, 10 Ιουλίου 1883 – 22 Σεπτεμβρίου 1949) ήταν Αμερικανός παραγωγός ταινιών και σκηνοθέτης, περισσότερο γνωστός μεταξύ άλλων για τις ταινίες *[[A Day at the Races]]* (1937), *[[Αντίο, ωραία νιάτα]]* (1939), *[[Έγκλημα χωρίς τιμωρία]]* (1942) και *[[Για ποιον χτυπά η καμπάνα (ταινία)|Για Ποιον Χτυπά η Καμπάνα]]* (1942). Επίσης, έχει ασχοληθεί τόσο με την υποκριτική όσο και με τη συγγραφή σεναρίων. Απεβίωσε, στο Χόλιγουντ, σε ηλικία 65 ετών από ανακοπή καρδιάς. Για τη συνεισφορά του στον κινηματογράφο, έλαβε το δικό του αστέρι στη Λεωφόρο της Δόξας στο Χόλυγουντ, τον Φλεβάρη του 1960.

## Παραπομπές


## Εξωτερικοί σύνδεσμοι
*
* Remembering Sam Wood: a biography
*

Κατηγορία:Αμερικανοί σκηνοθέτες
Κατηγορία:Αμερικανοί παραγωγοί ταινιών
Κατηγορία:Αμερικανοί σεναριογράφοι
Κατηγορία:Αμερικανοί ηθοποιοί βωβών ταινιών
Κατηγορία:Αντικομμουνιστές
Κατηγορία:Αμερικανοί ηθοποιοί κινηματογράφου
Τσους Λαμπρεάβε

H **Τσους Λαμπρεάβε** (*María Jesús Lampreave Pérez*, 11 Δεκεμβρίου 1930 - 4 Απριλίου 2016) ήταν Ισπανίδα ηθοποιός.

Ήταν μία από τις μούσες του Πέδρο Αλμοδόβαρ και πρωταγωνίστησε σε 8 ταινίες του. Είχε κερδίσει το βραβείο Γκόγια Β' γυναικείου ρόλου για την ταινία *[[Μπελ επόκ (ταινία)|Μπελ επόκ]]* και το βραβείο καλύτερης ηθοποιού στο Φεστιβάλ των Καννών για την ταινία *[[Γύρνα πίσω]]* (το βραβείο δόθηκε σε όλο το γυναικείο καστ).

Έφυγε από τη ζωή στις 4 Απριλίου του 2016 σε ηλικία 85 ετών. Την επομένη του θανάτου της, ο Αλμοδόβαρ δημοσίευσε στην εφημερίδα *[[El Pais]]* ένα άρθρο προς τιμήν της.

## Ταινίες

## Παραπομπές


Κατηγορία:Ισπανοί ηθοποιοί
Κατηγορία:Βραβευμένοι με Γκόγια
Χένρι Μπέλαμαν

O **Χάινριχ Χάουερ Μπέλαμαν** (αγγλικά: *Heinrich Hauer Bellamann*, 28 Απριλίου 1882 - 16 Ιουνίου 1945) ήταν Αμερικανός συγγραφέας, περισσότερο γνωστός για το best-seller του *Kings Row*, που κυκλοφόρησε το 1940, το οποίο επικεντρώνεται στην υποκρισία, που υπάρχει στις μικρές κοινωνίες των μικρών πόλεων, θίγοντας και κοινωνικά ταμπού. Το 1942, το εν λόγω μυθιστόρημα, μεταφέρθηκε και στον κινηματογράφο (*[[Έγκλημα χωρίς τιμωρία]]*). Ο Μπέλαμαν, έγραψε και ποίηση, ενώ υπήρξε και καθηγητής της μουσικής στο  Vassar College.

## Παραπομπές


## Εξωτερικοί σύνδεσμοι
*The Henry and Katherine Bellamann Collection owned by the University of Mississippi.

Κατηγορία:Αμερικανοί μυθιστοριογράφοι
Μέσσιος Φοίβος Σεβήρος

Ο **Φλάβιος Μέσσιος Φοίβος Σεβήρος** (Λατινικά: **Flavius Messius Phoebus Severus)** (*floruit* 469 - 470) ήταν Ρωμαίος πολιτικός και φιλόσοφος που έζησε τον 5ο αιώνα. Διετέλεσε Ύπατος μαζί με το Φλάβιο Ιορδάνη το 470, διορισμένος από τον Αυτοκράτορα Ανθέμιο.

## Βιογραφία
Γεννήθηκε στη Ρώμη, σπούδασε στην Πλατωνική Ακαδημία του Πρόκλου στην Αθήνα. Mεταξύ των συμμαθητών του ήταν ο ποιητής και μάντης Παμπρέπιος (που έπαιξε καθοριστικό ρόλο στη Στάση του Ίλλου), ο στρατιωτικός Μαρκελλίνος (που αργότερα έγινε ημι-αυτόνομος κυβερνήτης της Δαλματίας), ο ευγενής Ανθέμιος (μετέπειτα Ύπατος και Αυτοκράτορας της Δυτικής Ρωμαϊκής Αυτοκρατορίας), και ο Φλάβιος Ιλλούστριος Πουσαίος (Πραιτωριανός Ἐπαρχος Ανατολής το 465 και Ύπατος το 467). Κατά τη διάρκεια αυτής της περιόδου, που δεν ασχολείτο με τα κοινά, απογοητευμένος από τη δημόσια ζωή, δέχτηκε μια επίσκεψη από ορισμένους μελετητές που ενδιαφέρθηκαν για την πλούσια βιβλιοθήκη.

Το 467/469, ο Σεβήρος επέστρεψε στη Ρώμη, όπου ο Δυτικός Αυτοκράτορας Ανθέμιος τον όρισε Ύπατο το 470 και του έδωσε τα αξιώματσ του Πατρικίου και του Πολιάρχου. Σύμφωνα με τον Δαμάσκιο, ο Σεβήρος και ο Ανθέμιος είχαν ένα μυστικό σχέδιο επανόρθωσης της εθνικής λατρείας. Κατά τη διάρκεια της θητείας του Σεβήρου, αποκαταστάθηκαν τμήματα του Κολοσσαίου.

## Σημειώσεις


## Βιβλιογραφία
* MacGeorge, Penny, *Late Roman Warlords*, Oxford University Press, 2002, ISBN 0-19-925244-0
* Martindale, John, John R. Morris, "Fl. Messius Phoebus Severus 19" *PLRE* ΙΙ, (Prosopography of the Later Roman Empire Vol. ΙΙ. Α. Δ. 395-527)
* O'Meara, Dominic, *Platonopolis: Platonic Political Philosophy in Late Antiquity*, Oxford University Press, 2003, ISBN 0-19-925758-2
Κατηγορία:Νεοπλατωνικοί φιλόσοφοι
Κατηγορία:Πολίαρχοι Ρώμης
Κατηγορία:Πατρίκιοι
Κατηγορία:Ύπατοι της Ρωμαϊκής Αυτοκρατορίας
Παχυγαζέλα

H ***παχυγαζέλα*** (*Pachygazella grangeri*) είναι προϊστορικό είδος της οικογένειας των Αιγωδών, που ζούσε κατά το Μειόκαινο. Απολιθώματά της έχουν βρεθεί στο Σόνσανγκ, το Γκανσού και το Τιανζού της Κίνας. Θεωρείται πως είναι ο πρόγονος της φυλής των αιγωδών *Naemorchedini* (μαζί με το αγριόγιδο).

## Παραπομπές


Κατηγορία:Προϊστορικά θηλαστικά
Κατηγορία:Αιγώδη
Ραλφ Ουάλντο Έμερσον

Ο **Ραλφ Ουάλντο Έμερσον **(, 25 Μαΐου 1803 – 27 Απριλίου 1882), ήταν Αμερικανός δοκιμιογράφος, λέκτορας, και ποιητής, ο οποίος ηγήθηκε του κινήματος του υπερβατισμού στα μέσα του 19ου αιώνα. Ήταν υπέρμαχος της ατομοκρατίας και ενάντια στις ηθικοοικονομικές πιέσεις των κοινωνικών προτύπων. Ανέλυσε και παρουσίασε τις θέσεις του σε δεκάδες δημοσιευμένες τοποθετήσεις του και σε περισσότερες από 1.500 διαλέξεις σε όλη την επικράτεια των Ηνωμένων Πολιτειών της Αμερικής.

Σταδιακά, άρχισε να απομακρύνεται από τις θρησκευτικές και κοινωνικές πεποιθήσεις των συγχρόνων του, σχηματίζοντας και εκφράζοντας τη φιλοσοφία του υπερβατισμού στο δοκίμιο του 1836 με τίτλο *Nature* / *Η Φύση.* Μετά το έργο αυτό, συνέχισε δίνοντας μια διάλεξη με τίτλο *The American Scholar* (*Ο Αμερικανός λόγιος*) η οποία άσκησε σημαντική επίδραση σε άλλους διανοητές. Τα περισσότερα δοκίμια που έγραψε, τα δημιούργησε πρώτα ως διαλέξεις, τις οποίες κατόπιν διασκεύασε σε μορφή κατάλληλη για γραπτό λόγο. Οι 2 πρώτες σειρές των δοκιμίων του κυκλοφόρησαν το 1841 και 1844, και αποτελούν τον πυρήνα της σκέψης του. Σε αυτές τις σειρές περιλαμβάνονται τα πιο γνωστά έργα του όπως, *Self-Reliance* (*Αυτοδυναμία*), *The Over-Soul* (*Η υπερ-ψυχή*), *Circles* (*Κύκλοι*), *The Poet* (*Ο ποιητής*) και το *Experience* (*Εμπειρία*). Μαζί με τη *Φύση,* τα έργα αυτά από τα μέσα του 1830 έως τα μέσα του 1840, αποτέλεσαν την πλέον παραγωγική περίοδο του Έμερσον.

Ασχολήθηκε με διάφορα θέματα στα έργα του, χωρίς ποτέ να επικεντρώνεται σε καθορισμένες φιλοσοφικές διδαχές, αλλά εξερευνώντας συγκεκριμένες ιδέες όπως η ανεξαρτησία του ατόμου, η ελευθερία, η ικανότητα του ανθρώπινου είδους να πραγματοποιεί σχεδόν τα πάντα, η σχέση μεταξύ της ψυχής και του περιβάλλοντος κόσμου. Η *Φύση* του Έμερσον ήταν περισσότερο φιλοσοφική παρά νατουραλιστική, θεωρώντας πως το σύμπαν αποτελείται από τη Φύση και την Ψυχή. Η προσέγγιση του ήταν πανθεϊστική, καθώς απέρριπτε την άποψη πως ο Θεός αποτελεί κάτι ξεχωριστό από τον κόσμο.

Αποτελεί έναν από τους κεντρικούς άξονες του Αμερικανικού ρομαντικού κινήματος. Το έργο του άσκησε ιδιαίτερη επιρροή στους διανοητές, συγγραφείς και ποιητές που τον ακολούθησαν. Όταν ρωτήθηκε για το πώς θα περιέγραφε το έργο του με συντομία, απάντησε πως η κεντρική του δοξασία ήταν η απειρότητα του ιδιώτη ανθρώπου. Υπήρξε φίλος και μέντορας τού επίσης υπερβατιστή Χένρι Ντέιβιντ Θόρω.

## Παραπομπές


## Πηγές
* Richardson, Robert D. Jr. (1995). Emerson: The Mind on Fire. Berkeley, California: University of California Press. ISBN 0-520-08808-5.
* Ward, Julius H. (1887). The Andover Review. Houghton Mifflin.
* Swedenborg, ο μύστης (Ευρασία 2023)
* Αυτοπεποίθηση (Οξύ 2023)
* Η υπερ-ψυχή (Αρχέτυπο 2023)
* Άνθρωπος ο μεταρρυθμιστής (Ροές 2001)
* Αντιπροσωπευτικοί άνδρες (Printa 2019)
* Δοκίμια [Δίτομη έκδοση] (Gutenberg 1994)

Κατηγορία:Αμερικανοί φιλόσοφοι
Κατηγορία:Αμερικανοί ποιητές
Λομποκάς Αχαΐας

Ο  **Λομποκάς** είναι οικισμός της Τοπικής Κοινότητας Μικρού Ποντιά της Δημοτικής ενότητας Καλαβρύτων του Δήμου Καλαβρύτων στο Νομό Αχαΐας, σύμφωνα με τη διοικητική διαίρεση του Προγράμματος Καλλικράτης που ισχύει στην Ελλάδα από το 2011. Προ της εφαρμογής της διοικητικής μεταρρύθμισης «Καποδίστριας», ήταν οικισμός της Κοινότητας Μικρού Ποντιά ενώ στη συνέχεια αποτέλεσε οικισμό του Δημοτικού διαμερίσματος Μικρού Ποντιά του «Καποδιστριακού» Δήμου Καλαβρύτων. Είναι χτισμένος σε υψόμετρο 631 μέτρων βορειοδυτικά των Καλαβρύτων και σε απόσταση 37 χιλιομέτρων από αυτά. Ο πληθυσμός του οικισμού σύμφωνα με την απογραφή του 2011 είναι 20 κάτοικοι.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α., Διοικητικές μεταβολές των Ο.Τ.Α - Διοικητικές μεταβολές Λομποκά Αχαΐας

Κατηγορία:Χωριά της περιφερειακής ενότητας Αχαΐας
Κατηγορία:Δήμος Καλαβρύτων
Γιώργος Κλαυδιανός

Ο **Γιώργος Κλαυδιανός** (9 Μαρτίου 1947 - 9 Σεπτεμβρίου 2016), του Ιωάννη και της Μαρίας, ήταν Έλληνας πολιτικός. Υπηρέτησε ως βουλευτής με το ΠΑΣΟΚ.

## Βιογραφία
Εξελέγη βουλευτής στην εκλογική περιφέρεια Ζακύνθου στις εκλογές του 1981 με το ΠΑΣΟΚ. Το 1990 έγινε ξανά βουλευτής, αντικαθιστώντας, έπειτα από απόφαση του Εκλογοδικείου, τον Δημήτρη Παλαιοθόδωρο. Επί αρκετά χρόνια ήταν στη διοίκηση του ΟΛΠ.

Τα τελευταία χρόνια της ζωής του υπέφερε από καρκίνο και νοσηλευόταν στην Αθήνα. Απεβίωσε από καρδιακή προσβολή σε ηλικία 70 ετών το 2016 και κηδεύτηκε από τον ιερό ναό Αγίου Γεωργίου στο Φιολίτι. Ήταν σύζυγος της Άννας Κλαυδιανού και απέκτησαν δύο παιδιά, τον Γιάννη και τη Μαρία. Η κόρη του, Μαρία, εξελέγη επίσης βουλευτής. 

## Παραπομπές


Κατηγορία:Βουλευτές Ζακύνθου
Κατηγορία:Βουλευτές εκλεγμένοι με το ΠΑΣΟΚ
Greatest Hits III (Queen)

***Greatest Hits IΙΙ*** είναι ο τίτλος της συλλογής τραγουδιών του βρετανικού ροκ συγκροτήματος Queen, η οποία κυκλοφόρησε στις 8 Νοεμβρίου 1999 μέσω της δισκογραφικής εταιρείας "Parlophone" στην Ευρώπη, ενώ στις Ηνωμένες Πολιτείες εκδόθηκε μέσω της "Hollywood".

Τα δεκαεπτά κομμάτια του άλμπουμ, υπήρξαν είτε πρώην ακυκλοφόρητες εκτελέσεις, οι οποίες δεν είχαν συμπεριληφθεί στο παρελθόν σε άλλες συλλογές, είτε ήταν συνεργασίες με άλλους καλλιτέχνες. Στις συνεργασίες αυτές συμπεριλαμβάνεται το "*Somebody to Love*" με τον Τζορτζ Μάικλ, το "*[[The Show Must Go On (τραγούδι, Queen)|The Show Must Go On]]*" με τον Έλτον Τζον, το "*Another One Bites the Dust*" με τους Wyclef Jean, Pras & Free, κ.α..

Η συλλογή σκαρφάλωσε στο Top-10 αρκετών ευρωπαϊκών χωρών, μεταξύ των οποίων στην πέμπτη θέση του βρετανικού καταλόγου επιτυχιών, για να βραβευθεί ως διπλά πλατινένιος δίσκος στην πατρίδα του συγκροτήματος.

## Τραγούδια του δίσκου

## Θέσεις τσαρτ

## Βραβεία
***Greatest Hits IIΙ*** *(άλμπουμ)*
* Ηνωμένο Βασίλειο (*BPI Certification*): 2 x πλατινένιος 
* Ελβετία (*IFPI Certification*): Χρυσός 
* Αυστρία (*IFPI Certification*): Χρυσός 
* Γερμανία (*BVMI Certification*): Χρυσός 
* Νέα Ζηλανδία (*RMNZ Certification*): Χρυσός 
* Σουηδία (*GLF Certification*): Χρυσός 
* Αργεντινή (*CAPIF Certification*): Πλατινένιος 
* Νορβηγία (*IFPI Certification*): Πλατινένιος 

## Οι μουσικοί των Queen
Οι μουσικοί οι οποίοι ηχογράφησαν τα τραγούδια του "*Greatest Hits III*" ήταν οι εξής:

* **[[Φρέντι Μέρκιουρι]]** - φωνητικά, πιάνο, συνθεσάιζερ
* **[[Μπράιαν Μέι]]** - κιθάρα, φωνητικά, πιάνο, συνθεσάιζερ
* **[[Τζον Ντίκον]]** - μπάσο, κιθάρα
* **[[Ρότζερ Τέιλορ]]** - τύμπανα, κρουστά, φωνητικά

## Παραπομπές


## Πηγές
* Greatest Hits III - Queen | Songs, Reviews, Credits | AllMusic
* QUEEN Greatest Hits III reviews - Progarchives
* Queen Greatest Hits III : Queen Discography 

Κατηγορία:Δισκογραφία των Queen
Κατηγορία:Άλμπουμ του 1999
Η Πέπι, η Λούσι, η Μπομ και τα άλλα κορίτσια

**Η Πέπι, η Λούσι, η Μπομ και τα άλλα κορίτσια** είναι ισπανική ταινία του 1980 σε σκηνοθεσία και σενάριο του Πέδρο Αλμοδόβαρ.

## Υπόθεση
Η Πέπι είναι μια ανεξάρτητη γυναίκα που μένει μόνη της. Έχει στο μπαλκόνι της γλάστρες με χασίς και όταν την ανακαλύπτει ένας αστυνομικός, αυτή του ζητά για να μην τη συλλάβει να της κάνει στοματικό έρωτα. Όμως, εκείνος τη βιάζει. Η Πέπι θέλει να τον εκδικηθεί και βάζει τους φίλους της ένα βράδυ να τον δείρουν, αλλά τελικά δέρνουν τον δίδυμο αδερφό του, τον Χουάν.

Έτσι, η Πέπι ψάχνει έναν άλλο τρόπο για να εκδικηθεί τον αστυνομικό. Πλησιάζει τη γυναίκα του, τη Λούθι, η οποία είναι μία υποταγμένη νοικοκυρά, και της ζητά να της μάθει να πλέκει. Εκείνη δέχεται και πάει στον σπίτι της Πέπι, όπου γνωρίζει την Μπομ, μία φίλη της Πέπι που είναι πανκ τραγουδίστρια και λεσβία. Η Λούθι γοητεύεται από την Μπομ, γίνονται ζευγάρι και χωρίζει από τον άντρα της.

Οι τρεις κοπέλες ζουν στα άκρα και πηγαίνουν σε κλαμπ και πάρτυ με drag queens και διαγωνισμό μεγαλύτερου πέους. Παράλληλα, η Πέπι ξεκινά να εργάζεται ως διαφημίστρια, γιατί ο πατέρας της σταμάτησε να τη χρηματοδοτεί, και γράφει ένα σενάριο με θέμα τον έρωτα της Λούθι και της Μπομ.

Ένα βράδυ που οι τρεις τους έχουν βγει έξω, ο πρώην άντρας της Λούθι παραφυλάει για να τη βρει. Όταν εκείνη βγαίνει έξω, την δέρνει, με αποτέλεσμα να πάει στο νοσοκομείο. Ειδοποιεί την Μπομ ότι βρίσκεται στο νοσοκομείο και πάει μαζί με την Πέπι να την επισκεφτούν. Τότε η Λούθι λέει πως θέλει να γυρίσει στον άντρα της, γιατί εκείνος είναι που την υποτιμά πραγματικά, ενώ η Μπομ δεν την κακομεταχειρίστηκε όσο θα έπρεπε.

Η Πέπι και η Μπομ φεύγουν από το νοσοκομείο και αποφασίζουν να ζήσουν μαζί, να γίνει η Μπομ η προστάτιδα της Πέπι και να αλλάξει το είδος των τραγουδιών που λέει, γιατί δεν είναι πια της μόδας.

## Διανομή

## Εξωτερικοί σύνδεσμοι
*

Κατηγορία:Ισπανικές ταινίες
Κατηγορία:Ισπανόφωνες ταινίες
Κατηγορία:Ισπανικές ταινίες συσχετιζόμενες με ΛΟΑΤ
Κατηγορία:Ταινίες σχετικά με σεξουαλική κακοποίηση
Κατηγορία:Ταινίες που αφορούν την εκδίκηση
Κατηγορία:Ταινίες σε σκηνοθεσία Πέδρο Αλμοδόβαρ
Κατηγορία:Ταινίες του 1980
Κατηγορία:Ταινίες σε σενάριο Πέδρο Αλμοδόβαρ
Κατηγορία:Ταινίες γυρισμένες στη Μαδρίτη
Ντάρμστατ 98

Η **Ντάρμστατ 98** (γερμανικά: *Darmstadt 98*) είναι γερμανικός αθλητικός σύλλογος με έδρα το Ντάρμστατ της Έσσης. Εκτός από το γνωστό ποδοσφαιρικό του τμήμα, το οποίο είναι και το πλέον επιτυχημένο, ο σύλλογος διαθέτει τμήματα και σε άλλα αθλήματα.

Ο σύλλογος ιδρύθηκε στις 22 Μαΐου του 1898 ως *Ολυμπία Ντάρμστατ* (FK Olympia 1898 Darmstadt). Στις αρχές του 1919 ο σύλλογος ήταν για λίγο διάστημα γνωστός ως *ΡΣΦ Ολύμπια* (Rasen-Sportverein Olympia) πριν από τη συγχώνευσή του με την *Ντάρμστατερ 1905* (Darmstädter Sport Club 1905), στις 11 Νοεμβρίου του ίδιου έτους για να συσταθεί η *Ντάρμστατ 98* (Sportverein Darmstadt 98). Πρωτύτερα, το 1905, οι σύλλογοι *Βικτόρια Ντάρμστατ* (Viktoria 1900 Darmstadt) και *Γκερμάνια Ντάρμστατ* (Germania 1903 Darmstadt) ενώθηκαν δημιουργώντας τη *Ντάρμστατερ 1905*. Σήμερα ο σύλλογος διαθέτει περίπου 5.500 εγγεγραμμένα μέλη, τα οποία δραστηριοποιούνται σε αθλήματα όπως στίβο, καλαθοσφαίριση, μαζορέτες, πεζοπορία, τζούντο και επιτραπέζια αντισφαίριση.

Το τμήμα ποδοσφαίρου αγωνίστηκε στην Μπουντεσλίγκα για την περίοδο 2015/16, έπειτα από απουσία 33 χρόνων, κατά τη διάρκεια των οποίων αγωνιζόταν σε χαμηλότερες κατηγορίες. Κατάφερε επίσης να κρατηθεί στην κατηγορία και να συνεχίσει να μετέχει στην ανώτατη κατηγορία για την περίοδο 2016/17.

## Επιτυχίες
### Πρωταθλήματα
* **[[2. Μπουντεσλίγκα]]** (Β)
** Πρωταθλήτρια (1): 2014–15
* **2. Μπουντεσλίγκα Σουντ** (Β)
** Πρωταθλήτρια (2): 1978, 1981
* **Ρεγκιοναλίγκα Σουντ** (Β)
** Πρωταθλήτρια (1): 1972–73
* **Ρεγκιοναλίγκα Σουντ** (Δ)
** Πρωταθλήτρια (1): 2011
* **Εσσενλίγκα**
** Πρωταθλήτρια (7): 1950, 1962, 1964, 1971, 1999, 2004, 2008

### Κύπελλα
* **Κύπελλο Έσσης**
** Κυπελλούχος (7): 1966†, 1999, 2001, 2006, 2007, 2008, 2013
** Φιναλίστ (3): 1971, 2009, 2014

† Το κατέκτησε η αναπληρωματική ομάδα.

## Παραπομπές


## Εξωτερικοί σύνδεσμοι
* 

Κατηγορία:Ποδοσφαιρικές ομάδες Γερμανίας
Κατηγορία:Ιδρύσεις ποδοσφαιρικών ομάδων το 1898